  Майя Бывальцева Удмуртиын коронавируслы пумитъяськон вылысь кутэм куд-ог сюбегатонъёсты палэнтӥзы. Со пумысен косэмез улосвыллэн тӧроез Александр Бречалов 23-тӥ южтолэзе кинюртӥз. 24-тӥ южтолэзьысен театръёсын, концерт залъёсын, кинотеатръёсын учкисьёслы пуконъёсты 75 процентлы тырмытыны лэзизы. Со сяна, та нуналысен эм утетъя улосвыл фонд эм утетъя огазеяськонъёсты но ОМС ӧрын ужась эмъяськонниосты азьвыл чаклам радлыкъя эскеронъёсты ортчытъяны быгатоз. Тодэ вайытом, та дырозь театръёсын, кинотеатръёсын учкисьёсты «шахмат радлыкъя» пуктыны яра вал. Тегъёс: Лулчеберет Ижкар Театр Удмуртия кинотеатр коронавирус АлександрБречалов сюбегатонъёс  